Antonio Pérez Gil presenta el llibre “Rimas y Esculturas” en la Casa de Cultura
2025-07-24

La Casa de Cultura de Burjassot obri les seues portes a la primera presentació literària de l’any, dins de la programació d’Animació Lectora de les Biblioteques Municipals. Ho farà dijous que ve 13 de febrer, a les 19.00 hores, amb la presentació del llibre Rimas y Esculturas, d’Antonio Pérez Gil.

Una publicació dedicada al món de l’art, en la qual també hi ha poemes il·lustrats i comentats i fotografies en color, també comentades, de les escultures d’Antonio.

L’autor és natural de Sacanyet, Castelló, on té sis escultures-monument classificades com a art rural. És llicenciat en Pedagogia, va estudiar Magisteri i ha treballat en l’àmbit de l’Educació Especial. Destaca la seua faceta com a escultor i poeta i ha publicat tres poemaris il·lustrats: Poesía para gente sencilla, Volveré por la luz o por el viento, en Sargantana Editorial i el que presenta el dijous a Burjassot, Rimas y Esculturas, un llibre d’art en autoedició que distribueix AZETA.

Antonio també ha realitzat diferents exposicions d’escultures, una d’elles també a Burjassot.